# images[28]

ROMÂNIA

**JUDEŢUL CALARASI**

**CONSILIUL LOCAL MITRENI**

## **HOTĂRÂRE**

**privind aprobarea comisiei de evaluare a ofertelor precum și a demarării procedurii de concesionare pentru obiectivul de investiţii „Înființarea sistemului de distribuție a gazelor naturale în comuna Mitreni, județul Călărași”**

**CONSILIUL LOCAL AL COMUNEI MITRENI, JUDEŢUL CĂLĂRAȘI**, întrunit în şedinţă ordinară, astăzi, 25 aprilie 2019

**Având în vedere:**

- nota de fundamentare a domnului primar Minciună Tudorică nr.1764 /23.04.2019;

- referatul de specialitate nr. 1775/23.04.2019 întocmit de doamna Chirnogeanu Ionela, consilier la compartimentul Achiziții publice din cadrul aparatului de specialitate al Primarului comunei Mitreni;

- raportul de avizare al comisiei de specialitate juridică și de disciplină de pe lângă Consiliul local al comunei Mitreni, înregistrat cu nr. 76/25.04.2019;

- raportul de avizare al comisiei de specialitate agricultură, activităţi economico-financiare, amenajarea teritoriului şi urbanism, protecţia mediului şi turism de pe lângă Consiliul local al comunei Mitreni, înregistrat cu nr. 77/25.04.2019;

- raportul de avizare al comisiei de specialitate pentru probleme de învăţământ, sănătate şi familie, activităţi social-culturale, culte, muncă şi protecţie socială şi protecţie copii, tineret şi sport de pe lângă Consiliul local al comunei Mitreni, înregistrat cu nr. 78/25.04.2019;

- prevederile Hotărârii Guvernului nr. 209/2019 pentru aprobarea Cadrului general privind regimul juridic al contractelor de concesiune a serviciului de utilitate publică de distribuție a gazelor naturale, procedurile pentru acordarea concesiunilor, conținutul cadru al caietului de sarcini;

- prevederile Legii nr. 167/2018 pentru modificarea și completarea Legii energiei electrice și a gazelor naturale nr. 123/2012;

- prevederile art. 36 alin. (1) si alin. (4) lit. a) din Legea nr. 215/2001 – Legea administraţiei publice locale republicată, cu modificările și completările ulterioare;

În baza dispoziţiilor art. 36 alin. (1) și în temeiul dispozițiilor art. 45 alin. (1) și alin .(2) lit. a) din Legea nr.215/2001 – Legea administraţiei publice locale, republicată, cu modificările și completările ulterioare.

**HOTARASTE:**

**Art.1**. Se aprobă, pe baza studiului de fundamentare, demararea procedurii de concesionare pentru obiectivul de investiții „Înființarea sistemului de distribuție a gazelor naturale în comuna Mitreni, județul Călărași”, în conformitate cu prevederile art. 6 din Hotărârea Guvernului nr. 209/2019 pentru aprobarea Cadrului general privind regimul juridic al contractelor de concesiune a serviciului de utilitate publică de distribuție a gazelor naturale, procedurile pentru acordarea concesiunilor, conținutul cadru al caietului de sarcini;

**Art. 2** Se aprobă comisia de evaluare a ofertelor, conform Anexei I care face parte integrantă din prezenta hotarâre.

**Art. 3** Primarul și compartimentul Achiziții publice vor duce la îndeplinire această hotărâre.

Secretarul comunei va lua măsuri privind afişarea și comunicarea prezentei hotărâri către cei interesaţi, în termenul prevăzut de lege.

**PREȘEDINTE DE SEDINȚĂ,**

Consilier local, **DULUMAN Gelu**

Contrasemnează:

Secretar,

**OPRICAN Mariana**

Nr. consilieri:13

Din care prezenti: 12

Voturi pentru: 8

**Nr. 25**

Adoptata la comuna Mitreni

Astazi **25 aprilie 2019**